World Open 2016 (снукер)

**World Open 2016** (таксама вядомы як *Hanteng Autos World Open 2016* — ад назвы спонсара) — прафесійны рэйтынгавы турнір па снукеры, які праходзіў з 25 па 31 ліпеня 2016 года ў юйшаньскай сярэдняй школе №1, у павеце Юйшань, Кітай. Турнір стаў 33-м розыгрышам World Open, які быў заснаваны ў 1982 годзе пад назвай Professional Players Tournament, а таксама праходзіў пад назвамі Гран-пры (1984—2000, 2004—2009) і кубак LG (2001—2003). Кампанія Hanteng Autos упершыню спансавала World Open. Прызавы фонд турніру склаў £520,000, з якіх £90,000 атрымаў пераможца.

Пераможцам турніру стаў Алістэр Картэр, які перайграў на сваім шляху да тытула Ліама Хайфілда ў кваліфікацыі (5:4), Майка Дана (5:3), Сцюарта Бінэма (5:3), валійца Дэніэла Уэлса (5:4), шатландца Джона Хігінса ў чвэрцьфінале (5:0), тайца Цепчаю Ун-Ну ў паўфінальным матчы (6:1) і Джо Пэры ў фінальным паядынку з лікам 10:8. Такім чынам, 37-гадовы англічанін выйграў свой шосты прафесійны і чацвёрты рэйтынгавы турнір у кар'еры, а таксама першае рэйтынгавае спаборніцтва за тры з паловай гады (пасля перамогі на German Masters 2013 года). Дзякуючы гэтай перамозе, двухразовы фіналіст чэмпіянатаў свету падняўся ў рэйтынгу з 31-й на 16-ю пазіцыю, вярнуўшыся ў топ-16 упершыню з 2014 года.

## Турнір 
World Open 2016 стаў 33-м розыгрышам турніру, заснаванага ў 1982 годзе пад назвай Professional Players Tournament, які таксама праходзіў пад назвамі Гран-пры () (1984—2000; 2004—2009) і кубак LG () (2001—2003). У 2012 годзе першынства было перанесена ў Кітай і тры гады запар праходзіла ў горадзе Хайкоу.

World Open 2016 быў адноўлены пасля перапынку ў два сезоны і стаў праходзіць у павеце Юйшань. Турнір праходзіў пад эгідай сусветнай асацыяцыі прафесійнага більярда і снукера () і ўваходзіў у каляндар мэйн-тура, а таксама з'яўляўся трэцім рэйтынгавым турнірам снукернага сезона 2016/2017.

Матчы турніру гуляліся за васьмю сталамі ў юйшаньскай сярэдняй школе №1, а кваліфікацыя спаборніцтва праходзіла амаль за два месяцы да гэтага на арэне Гільд Хол у Прэстане, Англія.

## Прызавыя грошы 
Кампанія Hanteng Autos упершыню спансавала World Open. Прызавы фонд турніру павысіўся ў параўнанні з мінулым спаборніцтвам на £42,000 і склаў £520,000. Таксама на £5,000 павысіўся і першы прыз турніру, склаўшы £90,000.

Згодна з грашовай рэйтынгавай сістэмай, якая прыняла статус афіцыйнай з сезона 2014/2015, прызавыя грошы сталі эквівалентнымі рэйтынгавым ачкам. Такім чынам, рэйтынг снукерыста стаў адлюстроўваць суму прызавых грошай, якія ён зарабіў на рэйтынгавых турнірах за апошнія два гады.

## Фармат турніру 
На World Open 2016 прынялі ўдзел 132 гульцы, з якіх 121 — удзельнікі мэйн-тура і 11 — аматары (4 — уладальнікі ўайлдкард). 120 гульцоў — усе, акрамя ўладальнікаў уалдкард і ўдзельнікаў адкладзеных матчаў стартавага раўнда, — пачалі турнір з адзінага кваліфікацыйнага раўнда ў фармаце матча на выбыванне, які праходзіў на працягу трох дзён з 31 мая па 2 чэрвеня 2016 года (амаль за два месяца да асноўнай стадыі) на арэне Гільд Хол у Прэстане, Англія. Пры гэтым матчы з удзелам дзеючага пераможцы (Шон Мёрфі), чэмпіёна свету (Марк Сэлбі) і двух лідараў сярод кітайскіх снукерыстаў (Дзін Цзюньхуэй і Лян Вэньбо) гуляліся ўжо ў першы дзень турніру на асноўнай арэне, у выніку чаго лічыліся матчамі асноўнай стадыі. У 1/64 фіналу першыя 64 сеяныя снукерысты гулялі супраць астатніх удзельнікаў. Такім чынам, у асноўную стадыю праз кваліфікацыю прайшлі 60 снукерыстаў, да якіх далучыліся 8 удзельнікаў адкладзеных матчаў 1/64 фіналу, а таксама яшчэ чацвёра ўладальнікаў уайлдкард, якія гулялі ў папярэднім уайлдкард раўндзе супраць чацвярых выпадковых гульцоў з 32 ніжэйшых сеяных, якія прайшлі кваліфікацыю.

Такім чынам, 56 пераможцаў кваліфікацыйнага этапа, 4 пераможцы матчаў уалдкард раўнда і 4 пераможцы адкладзеных матчаў кваліфікацыйнага этапа гулялі ў асноўнай стадыі на выбыванне, пачынаючы з 1/32 фіналу. Лёсаванне турніру прадвызначала немагчымасць сустрэчы гульцоў топ-32 раней за 1/16 фіналу, гульцоў топ-16 раней за 1/8 фіналу, гульцоў топ-8 раней чвэрцьфіналаў, гульцоў з першай чацвёркі сеяных раней паўфіналу і двух першых сеяных раней фіналу World Open. Шэсць раўндаў асноўнай стадыі (а таксама ўайлдкард раўнд і адкладзеныя кваліфікацыйныя паядынкі) праходзілі на працягу сямі дзён (гульні ўайлдкард раўнда, адкладзеных матчаў і 1/32 фіналу былі расцягнутыя на два дні) у юйшаньскай сярэдняй школе №1.

## Кваліфікацыя 
### Кваліфікацыйныя матчы 
Пасеў гульцоў на World Open 2016 быў утвораны паводле афiцыйнага рэйтынгу на 3 мая 2016 года (пасля чэмпіянату свету 2016). Першы нумар атрымаў дзеючы чэмпіён Шон Мёрфі, які займаў чацвёртае месца ў рэйтынгу на момант пасеву, а другі нумар атрымаў чэмпіён свету Марк Сэлбі, які быў лідарам сусветнага рэйтынгу.

### Соценныя серыі 
У 59 матчах кваліфікацыйнай стадыі World Open 2016 было выканана 25 соценных брэйкаў (на 5 больш, чым у мінулым розыгрышы). Лі Хан і Курт Мэфлін выканалі па два сэнчуры. Бары Хокінс, пасеяны на турніры пад 12-м нумарам, зрабіў брэйк у 142 балы, які стаў найвышэйшай на стадыі кваліфікацыі.

Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя брэйкі кожнага гульца.

## Удзельнікі 
У асноўнай стадыі World Open прынялі ўдзел 60 удзельнікаў, якія выйгралі матчы кваліфікацыйнага раўнда, 8 удзельнікаў адкладзеных матчаў кваліфікацыі, а таксама 4 уладальнікі ўайлдкард. Толькі Мартын Гоўлд (13) з першых шаснаццаці сеяных не патрапіў у асноўную стадыю.

Двухразовы пераможца турніру Джымі Уайт прыняў удзел у 27-м (з 32-х) розыгрышы першынства, паўтарыўшы, такім чынам, рэкордны паказчык Стыва Дэвіса.

На World Open 2016 удзельнічалі чацвёра кітайскіх аматараў, якія атрымалі ўайлдкард ад арганізатараў: Хуан Цзяхаа, Ху Хаа, Сюй Сы і Лю Іцы, кожны з якіх быў дэбютантам спаборніцтва.

У 2016 годзе на World Open удзельнічаў 21 дэбютант: Кайрэн Уілсан (14), Лука Брэсэль (28), Робі Уільямс (53), Дэвід Грэйс (58), Олівер Лайнс (59), Сцюарт Кэрынгтан (62), Крыс Уэйклін (68), Дэніэл Уэлс (70), Чжан Юн (76), Джэймс Кэхіл (81), Алан Тэйлар (82), Дуэйн Джонс (87), Майкл Джорджыу, Сэм Крэйгі, Тор Чуан Леонг, Хамад Міа, Чжан Аньда, Хуан Цзяхаа, Ху Хаа, Сюй Сы і Лю Іцы.

Джон Хігінс з Шатландыі чатыры разы станавіўся пераможцам гэтага спаборніцтва (1994, 1999, 2005, 2008). Па тры разы на турніры перамагалі Марк Уільямс (1996, 2000, 2003) і Ніл Робертсан (2006, 2009, 2010). З астатніх удзельнікаў турніру пераможцамі станавіліся Джымі Уайт (1986, 1992) два разы, а таксама Пітэр Эбдан (1993), Марка Фу (2007) і Шон Мёрфі (2014) па адным разе.

Самым узроставым удзельнікам асноўнай стадыі World Open 2016 года стаў 54-гадовы Джымі Уайт. Джэймсу Уатане падчас турніру было 46 гадоў, а Пітэру Эбдану, Алану Мак-Манусу і Роду Лоўлеру — па 45.

Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах World Open.

## Папярэднія матчы 
### Адкладзеныя матчы кваліфікацыі 
### Уайлдкард раўнд 
Чатыры кітайскія аматары атрымалі ўалдкард ад арганізатараў турніру: Хуан Цзяхаа, Ху Хаа, Сюй Сы і Лю Іцы. Яны гулялі ў папярэднім раўндзе за права выступаць у першым крузе асноўнага турніру супраць чацвярых выпадковых гульцоў з 32-х ніжэйшых сеяных, якія прайшлі кваліфікацыйны раўнд: Хамада Міа, Чжана Аньды, Джэймса Уатаны і Мэцью Стывенса.

## Асноўная сетка 
## Фінал 
|-
| colspan="3" align="center" | 

|-
| colspan="3" align="center" style="font-size: 100%" | 
|-
| align="right" | **131**
| align="center" | Найвышэйшая серыя
| 127
|-
| align="right" | **2**
| align="center" | Соценныя серыі
| 1
|-
| align="right" | 7
| align="center" | Серыі 50+
| 7
|}

## Змены ў рэйтынгу 
У табліцы прадстаўлены змены ў сусветным рэйтынгу ў рамках топ-64 пад дзеяннем вынікаў World Open 2016.

## Крыніцы 
## Спасылкі 
* World Open 2016 на Snooker.org 
* Статыстыка World Open 2016 на CueTracker.net 

Катэгорыя:World Open (снукер)
Катэгорыя:2016 год у снукеры
Катэгорыя:Спорт у Кітаі ў 2016 годзе
Катэгорыя:Снукерны сезон 2016/2017
Катэгорыя:Снукерныя турніры ў Кітаі
Катэгорыя:Ліпень 2016 года